Hoover (Alabama)

Hoover on kaupunki Yhdysvaltojen Alabamassa Birminghamin metropolialueella. Kaupungin asukasluku vuonna 2020 oli 92 606. Maantiede Hoover sijaitsee Yhdysvaltojen Alabaman osavaltiossa Jeffersonin ja Shelbyn piirikuntien alueella. Se on osa Birminghamin kaupungin metropolialuetta. Historia Hoover on nimettyi vakuutusyhtiö Employers Mutual Insurance of Alabaman omistaja William H. Hooverin mukaan. Hoover osti vuonna 1953 maata Highway 31 -tien varrelta ja siirsi yhtiönsä toiminnan paikalle Birminghamista vuonna 1958 myyden ostamiaan maita työntekijöilleen. Myöhemmin paikkakunta kasvoi yksityisautoilun yleistyessä toisen maailmansodan jälkeisenä aikana Birminghamin seudun kasvaessa ja teollistuessa. Paikalle muutti myös Birminghamin valkoisia perheitä kansalaisoikeusliikkeen nousun ja julkisten koulujen rotuerottelun päättyessä. Hooverin kaupunki muodostettiin 22. huhtikuuta 1967, jolloin sen asukasluku oli vain 400. Kaupunkiin liitettiin ajan kuluessa ympäröiviä paikkakuntia. Talous perustui alkujaan pitkälti vähittäiskauppaan. Väestö Hooverin asukasluku oli Yhdysvaltain vuoden 2020 väestönlaskennan mukaan 92 606. Vuonna 2010 vastaava lukema oli 81 619. Vuonna 2020 asukkaista 68,8 % oli valkoisia, 18,6 % mustia, 5,9 % aasialaisia ja 4,6 % latinoja. 8,9 % asukkaista oli syntynyt ulkomailla ja 11,3 % puhui kotonaan jotakin muuta kieltä kuin englantia. Kotitalouksien keskimääräiset vuotuiset tulot vuosina 2020–2024 olivat 109 253 dollaria ja henkilöä kohden 57 551 dollaria. 5,1 % eli köyhyysrajan alapuolella. Lähteet